open-index/open-wikipedia-markdown huggingface dataset:
Harald Andersson

**Ernst Harold "Harald" Andersson** (2. huhtikuuta 1907 Stanford, Yhdysvallat &ndash; 18. toukokuuta 1985 Nynäshamn) oli ruotsalainen yleisurheilija, joka kilpaili kiekonheitossa. 

Hän edusti seuratasolla IFK Falunia. Andersson voitti kultaa Torinon EM-kisoista 1934 tuloksella 50,38 metriä. Hän osallistui olympialaisiin kerran, Berliinissä 1936. Tuolloin hän ei kuitenkaan päässyt finaaliin. Andersson voitti Ruotsin mestaruuden neljä kertaa vuosina 1932 &ndash; 1935 ja paransi maansa ennätystä yhteensä kymmenen kertaa. Hän heitti vuonna 1934 tuloksen 52,42, joka pysyi maailmanennätyksenä seuraavaan vuoteen saakka. 

## Ennätykset

* Kiekonheitto: 53,02 m (1935) 

## Lähteet
Tšekkoslovakia yleisurheilun Euroopan-mestaruuskilpailuissa

**[[Tšekkoslovakia]]** osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1934 ja viimeisen kerran vuonna 1990, jonka jälkeen maa jakaantui Tšekiksi ja Slovakiaksi. Tšekkoslovakian urheilijat saavuttivat yhteensä 59 EM-mitalia, joista 16 on kultaa. Maa on EM-kisojen kaikkien aikojen mitalitilastossa 15. sijalla. Tšekkoslovakian pääkaupunki Praha isännöi vuoden 1978 EM-kilpailuja.

## Tšekkoslovakian EM-mitalit kisoittain

## Tšekkoslovakian menestyneimmät EM-kisaurheilijat

## Lähteet

*
Tšekki yleisurheilun Euroopan-mestaruuskilpailuissa

**[[Tšekki]]** osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1994. Sitä ennen maan urheilijat edustivat Tšekkoslovakiaa. Tšekki on saavuttanut EM-kilpailuissa yhteensä 29 mitalia, joista kuusi on kultaa. Maa on EM-kisojen kaikkien aikojen mitalitilastossa 25. sijalla.

## Tšekin EM-mitalit kisoittain

## Tšekin EM-mitaliurheilijat

## Lähteet

* 
* 
* 
* 
* 
* 
* 
* 
* 
*
Kulta-Jaska

**Kulta-Jaska** on Veikkauksen (aikaisemmin RAY:n) 10-linjainen videokiekkopeli. Pelin teemana on kullankaivuu Lapissa. Sitä voi pelata Veikkauksen Valtti-, Paletti-, Monipeli²- (jatkossa Värisuora-, Täyskäsi-) ja Mare-automaateissa Casino Helsingissä, Veikkauksen pelisaleissa (Pelaamo, Potti, Täyspotti) ja pelipisteissä (kaupoissa, huoltoasemilla, kioskeissa, kahviloissa ja ravintoloissa). Peli löytyy myös Veikkauksen netti- sekä mobiilikasinolta.

## Pelaaminen
Pelissä voi valita joko 5 tai 10 voittolinjaa. Paras strategia on pelata kaikilla kymmenellä voittolinjalla. Panos voi olla joko 2, 4, 6, 8 tai 10 senttiä per linja. Pikapelissä peli varaa kaikki 10 voittolinjaa ja käynnistyy automaattisesti.

### Vapaapelit
Pelissä on mahdollisuus voittaa vapaapelejä. Vapaapelit käynnistyvät vähintään kolmella dynamiittikuviolla.

Dynamiittien tulee olla samalla voittolinjalla, ja ne voittavat myös hajallaan. Vapaapelien aikana voi voittaa lisää vapaapelejä, mutta niiden aikana ei voi päästä bonukseen. Vapaapelit päättyvät, jos kierrosten kokonaisvoitto ylittää 50 euroa.

### Bonuspelit - Louhoksen aarteet ja Tunturin timantit

Bonuspeli käynnistyy, kun 1. kiekkoon tulee Jaska-kuvio ja 5. kiekkoon Emma-kuvio.

Pelaaja voi valita kahdesta eri bonuspelivaihtoehdosta: Jaskan kuvaa koskettamalla pääsee Louhoksen aarteisiin ja Emman kuvaa koskettamalla Tunturin timantteihin.

Louhoksen aarteet -bonuspelissä tavoite on louhia esiin kaksi samanlaista symbolia. Valitse louhittava alue näytöltä koskettamalla sitä. Bonuspeli päättyy, kun olet löytänyt kaksi samaa symbolia. Symbolia vastaava voittosumma näkyy näytöllä. Voittosumma lisätään automaattisesti mahdollisen peruspelin voittoon.

Tunturin timantit -bonuspeli lisättiin peliin vuonna 2013. Siinä pelaaja valitsee aluksi yhden kolmesta työkalupakista. Pelaajan tehtävänä on avata ruutuja ja yrittää löytää mahdollisimman paljon niiden alle piilotettuja aarteita. Aarteiden etsinnässä käytetään apuna työkalupakissa olleita työkaluja ruudussa näkyvässä järjestyksessä. Hakulla saa avattua yhden ruudun ja dynamiitilla räjäytettyä auki paikasta riippuen kolmesta viiteen ruutua. Pelaaja saa löytämiään aarteita vastaavan voiton.

## Palautusprosentti
Kulta-Jaskan palautusprosentti kaikilla linjoilla pelattaessa on pelisaleissa, pelipisteissä ja ravintoloissa 90,04 %, ray.fi-netti- ja mobiilikasinolla 90,05 % (+ jackpotit eli suurvoitot).

## Kehitys

Vuonna 2010 ilmestynyt Kulta-Jaska-peli on RAY:n omaa kehitystyötä.

RAY:llä peliä kuvittanut peligraafikko kertoo, että loppuvuodesta 2009 seuraavaksi tehtävän pelin teema oli tiedossa: Lapin kullanhuuhdonta. Hän tutustui aiheeseen liittyviin tarinoihin sekä vaelluskirjoihin. Taustaksi hän etsi tarinoita legendaarisista kullanhuuhtojista, jotka sopivat inspiraation lähteeksi.

Jaskan hahmon etsiminen oli kokeilemista. Lähtökohdat olivat selkeät, joten loppujen lopuksi hahmo löytyi melko helposti. Emma jäi sivurooliin, joten Emman hahmoon ei käytetty kovin paljoa aikaa.

## Aiheesta muualla
* Kulta-Jaska Veikkauksen nettikasinolla
Doug Mitchell Thunderbird Sports Centre

**Doug Mitchell Thunderbird Sports Centre** on jäähalli Kanadassa Brittiläisessä Kolumbiassa. Hallin rakennustyöt alkoivat huhtikuussa 2006 ja halli avattiin 7. kesäkuuta 2008. Hallissa pelattiin myös Vancouverin olympiakisoissa jääkiekkoa.
Milan Gombala

**Milan Gombala** (s. 29. tammikuuta 1968 Lučenec) on Tšekkoslovakiaa ja myöhemmin Tšekkiä edustanut entinen yleisurheilija, joka kilpaili pituushypyssä. Hän edusti seuratasolla Strojár Lučenecia ja IŠŠ Banská Bystricaa. Gombala voitti hopeaa Helsingin EM-kisoista 1994 tuloksella 804 senttimetriä. Hän osallistui olympialaisiin kahdesti, vuosina 1992 ja 1996. Gombala oli Barcelonassa 1992 25. sijalla ja Atlantassa 1996 kahdeskymmenes.

## Ennätykset

* Pituushyppy: 804 cm (1995) 
* Pituushyppy (sisäradat): 818 cm (1992) 

## Lähteet
Ferman Akgül

**Ferman Akgül** (s. 25. joulukuuta 1979 Ankara) on lauluntekijä, näyttelijä ja turkkilaisen maNga-yhtyeen laulaja/keulakuva. Ferman ja muu bändi edustivat Turkkia vuoden 2010 Euroviisuissa kappaleella We Could Be the Same. Bändin jäseniä ovat myös Yağmur Sarıgül (kitara), Cem Bahtiyar (basso), Efe Yılmaz (DJ) ja Özgür Can Öney (rummut). Bändille myönnettiin vuonna 2009 parhaan eurooppalaisbändin titteli.

Akgül aloitti jo noin 9-vuotiaana pienotunneilla käynnin. Myöhemmin hän aloitti myös kitaran soiton. Vuonna 1998 hän alkoi opiskella arkkitehtuuria Gazi Universityssa.

Itse maNga on perustettu vuonna 2001. 

## Diskografia

### maNgan studioalbumit

* 2004: *maNga*
* 2006: *maNga+*
* 2009: *Şehr-i Hüzün*
* 2012: *e-akustik*
* 2014: *Işıkları Söndürseler Bile*

### Singlet

* 2016: *İstemem Söz Sevmeni*
* 2016: *Dırdır* (Pascal Nouma)
* 2018: *Efsaneyiz* (Fatma Turgut)
* 2020: *100 kere 23 Nisan* (İskender Paydaş ja Nilüfer Children's Choir)
Patrik Tähtönen

**Patrik Tähtönen** () on kuvitteellinen hahmo *[[Paavo Pesusieni]]* -animaatiosarjassa. Hahmon on luonut yhdysvaltalainen meribiologi Stephen Hillenburg. Patrikin alkuperäinen ääninäyttelijä on Bill Fagerbakke. Patrik on vaaleanpunainen meritähti, joka asuu kiven alla merenpohjassa. Patrik on Paavo Pesusienen paras ystävä. Patrikin muita ystäviä ovat Paavon lemmikkietana Kari, Patrikin ja Paavon naapurissa asuva Jalmari Kalmari, Paavon työnantaja Einari Rapu (johtaja Rapu) sekä Sanna-niminen orava, joka asuu vedessä lasisen ilmakuvun alla. 

Ylipainoinen Patrik on laiska ja vähä-älyinen, vaikka hän toisinaan osoittaa olevansa älykkäämpi kuin miltä vaikuttaa. Patrik on työtön, mutta on ollut lyhyitä aikoja töissä Ravunkuoressa ja Syottiämpärissä. Hän harrastaa laiskottelua, meduusojen pyydystämistä sekä hauskanpitoa ystävänsä Paavon kanssa. Kotonaan Patrik nähdään yleensä joko nukkumassa, katsomassa televisiota tai olevan "ei tekemättä mitään", jossa hän on mielestään asiantuntija. Kaikki hänen kivensä alla olevan asunnon kalusteet on valmistettu hiekasta ja Patrik rakentaa nopeasti huonekaluja tarpeen mukaan. Siitä huolimatta kotinsa sisustus on niukka ja sisältää vain välttämättömimmät tavarat. Paavo on usein vaikuttunut Patrikin kyvystä keksiä naiiveja, mutta nerokkaita suunnitelmia tai ratkaisuja. Paavoa lukuun ottamatta Patrik ärsyttää usein ympärillään olevia ja hämmentyy yksinkertaisista kysymyksistä tai aiheista. Jalmari Kalmari vihaa Patrikia. Santa-Sanna ärsyyntyy usein Patrikista, mutta he ovat silti ystäviä.

Vuonna 2021 julkaistiin Paavo Pesusienen spin-off, Patrik Tähtönen Show, jonka päähenkilö Patrik on. Patrik esiintyy myös *Paavo Pesusieni* -sarjakuvalehdessä ja muutamissa videopeleissä.

## Hahmoa ääninäytelleet

## Lähteet
Aurinkojen huone

**Aurinkojen huone** () on Alastair Reynoldsin vuonna 2008 ilmestynyt tieteisromaani.

## Lähteet

## Aiheesta muualla
* Paul Kincaid: House of Suns The SF Site 2008. 
* Rich Horton: House of Suns The SF Site 2008. 
* Dan Hartland: House of Suns  Strange Horizons 12.5.2008. 
* Adam Roberts: House of Suns Punkadiddle 6.4.2009. 
* Erkki Kanerva: Tarina ilman rajoja *Turun Sanomat* 23.7.2010.
* Toni Jerrman: Avaruusoopperan pahoissa pauloissa *Helsingin Sanomat* 19.12.2010.
* Petja Savoila: Aurinkojen huone  *Savon Sanomat* 7.2.2011.
Dubstyle

**Dubstyle** on elektronisen tanssimusiikin tyylilaji. Dubstyle on dubstepista ja hardstylestä koottu fuusiogenre, eli dubstepin ja hardstylen yhdistelmä. Dubstylellä on ominaista dubstepin matala rikkobiitti-tempo, mutta siinä on hardstylestä tuttu äänekäs "säröistetty" bassorumpu. Dubstylellä ei ole dubstepille olennaisia bass dropeja, vaan koostuu pääasiassa hardstylen voimakkaista melodioista. Dubstylen loivat Headhunterz, Brennan Heart, Noisecontrollers ja Williams Syndrome.

## Dubstylen tuottajia
* Levela
* Decibel Stylerz
* Eek-A-Mouse
* Pavelow
*DJen
Donato Altomare

**Donato Altomare** (s. 21. heinäkuuta 1951) on italialainen fantasiakirjailija. Hänen novellejaan on ilmestynyt suomeksi *[[Portti (lehti)|Portti]]*-lehdessä.

## Suomennetut novellit

* *Viimeisen kevään laulu* (*Il Canto dell'Ultima Primavera*, 1982). Portti 1/1997.
* *Oja sanoi: Älä vain kaadu! Ja allikko hekotteli* (*E la padella disse: attento a non cadere, mentre la brace sogghignava*, 1982). Portti 3/1997.
* *Ja autiomaahani puhkeaa kukkatarha* (*E un giardino fiorirà nrl mio deserto*, 1988). Portti 2/2005.
* *Ota minulta pois tämä katkera kalkki* (*Allontana da me questo calice amaro*, 1989). Portti 3/2000.
* *Kiitän sinua, Herra, siivistä jotka minulle annoit* (*Ti ringrazio, o Signore, per le ali che mi hai dato*, 1989). Portti 2/2004.
* *Kuka niin on sanonut että tuomiopäivänä enkelien pitää välttämättä soittaa pasuunaa?!* (*Chi l'ha detto che il giorno del giudizio universale gli angeli debbano suonare per forza le trombe?!*, 1989). Portti 4/2000.
* *Conan Ikuinen* (*Conan, l'Eterno*, 1994). Portti 1/2000.

## Lähteet
Sérgio Jimenez

**Sérgio Jimenez** (s. 15. toukokuuta 1984 Piedade, São Paulo) on brasilialainen moottoriurheilija. Hän kilpaili Brasilian Formula Renault -luokassa vuonna 2002 voittaen sarjan mestaruuden. Vuonna 2006 Jimenez kilpaili Espanjan F3-mestaruussarjassa. Vuonna 2007 hän kilpaili GP2-sarjassa Racing Engineering -tallissa viiden kilpailun ajan saavuttaen neljä pistettä. Hänet korvattiin Ernesto Visolla Monacon kilpailun jälkeen. Kaudella 2007–2008 Jimenez kilpaili A1 Grand Prix -sarjassa Brasilian edustajana.

## GP2-tulokset
Four Lions

**Four Lions** on Chris Morrisin esikoisohjaus, jonka ovat käsikirjoittaneet hänen lisäkseen Sam Bain ja Jesse Armstrong. Sheffieldiin Englantiin sijoittuva elokuva on satiiri uskonnollisesta fanatismista ja islamilaisesta terrorismista. Pääosissa ovat itsemurhaiskuun valmistautuvat jihadistit.

## Lähteet

## Aiheesta muualla
* Avola, Pertti: Nauru terrorismille. *Helsingin Sanomat* 23.7.2010.
Jäänpuskijat

**Jäänpuskijat** () on Alastair Reynoldsin vuonna 2005 ilmestynyt tieteisromaani.

## Juoni
Toisin kuin Alastair Reynoldsin aiemmat teokset, Jäänpuskijat on itsenäinen teos, eikä juonellisesti liity muuhun kirjailijan tuotantoon. Kivisirkka-nimisen jäänlouhinta-aluksen miehistö joutuu yllättävään tilanteeseen kun Janus, yksi Saturnuksen kuista, jättää luonnollisen kiertoratansa, ja suuntaa kiihtyvällä vauhdilla aurinkokunnasta poispäin. Kivisirkka on sijaintinsa puolesta ainoa alus, jolla on mahdollisuus lähteä seuraamaan ja tutkimaan Janusta. Tämä on kuitenkin vasta alkua, sillä tarinan edetessä kerronta saa lähes käsittämättömät mittasuhteet niin ajan, kuin avaruudenkin suhteen.

Teos kuvaa ajan ja avaruuden eeppisen suuruuden lisäksi ihmisten toimintaa kriisitilanteissa ja yhteisön hierarkista dynamiikkaa. Teoksen sosiologisen puolen keskiössä on kaksi päähenkilöä: aluksen kapteeni Bella Lind ja tämän alainen Svetlana Barseghian. Heidän välisensä monimutkainen valtataistelu ja ystävyyssuhde on merkittävä osa juonta läpi koko teoksen.

## Arvostelut Suomessa
Vastaanotto Suomessa oli hyvä. Esimerkiksi Savon Sanomien arvostelussa teosta verrataan Arthur C. Clarken tuotantoon ja kuvataan ajatuksia herättäväksi. Myös Reynoldsin tapaa kuvata ihmisluonto kehutaan . Tähtivaeltajassa ilmestyneessä arvostelussa tätä kuitenkin nimenomaan kritisoitiin. "Hahmot jämähtävät rooleihinsa", ja sivuhenkilötkin jäävät "yksiulotteisiksi toimijoiksi". Arvostelun lopuksi sen kirjoittanut Toni Jerrman silti toteaa, että lukija jää himoamaan tälle pohjalle rakennettuja tarinoita .

## Jatko-osa?
Reynoldsin omien sanojen mukaan, hän toivoo vielä palaavansa Jäänpuskijoiden maailmankaikkeuteen. Toistaiseksi hän ei ole kuitenkaan julkaissut kirjaan liittyvää teosta, ja mainitsee nettisivuilaan vielä erikseen, ettei mikään ole varmaa vakaista aikomuksista huolimatta .

## Lähteet

## Aiheesta muualla
* Savoila, Petja: Jäänpuskijat . Savon sanomat 3.1.2009.
* Jerrman, Toni: Jäänpuskijat. Tähtivaeltaja 15.3.2009.
*
Avioliiton mitätöiminen (katolinen kirkko)

**Avioliiton mitätöiminen** on katolisessa kirkossa noudatettavan kanonisen oikeuden prosessi, jolla epäpätevästi solmittu avioliitto voidaan julistaa mitättömäksi. Katolisen avioliitto-opin mukaan pätevästi solmittu avioliitto pysyy voimassa toisen puolison kuolemaan saakka, eikä sitä voida ihmisen päätöksellä purkaa. Epäpätevästi solmittu liitto voidaan sen sijaan mitätöidä sen osapuolten hakemuksesta (tällaista epäpätevää liittoa kutsutaan putatiiviliitoksi). Mitättömäksi julistetun avioliiton oikeudellisen vaikutukset raukeavat.

Kanonisen oikeuden mukaan luonnollinen presumtio eli oikeusolettama on, että avioliitto on solmittu pätevästi. Näin ollen mitättömyys on voitava erikseen todistaa.

Perusteita avioliiton mitättömyydelle on kanonisessa oikeudessa useita. Tavallisimpia ovat seuraavat:
* Vapaan päätöksen puuttuminen, eli pakottamiseen, vakavaan pelkoon tms. perustuva liitto (kanoni 1103)
* Petokseen perustuva liitto, mikäli toinen osapuoli ei olisi suostunut liittoon tosiseikasta tietäessään (kanoni 1098)
* Alaikäisyydestä johtuva kyvyttömyys solmia avioliittoa
* Lähisukulaisuus (kanoni 1091)
* Ei tarkoitusta koko elämän kestävän, eksklusiivisen suhteen muodostamiselle (avioliiton solmimisen hetkellä) (kanoni 1101§2)
* Ei tarkoitusta saada lapsia (avioliiton solmimisen hetkellä) (kanoni 1101§2)
* Aiempi pätevä avioliitto voimassa (kanonisen oikeuden mukaan)
* Tarvittavan dispensaation puuttuminen (esim. katolisen henkilön avioliitto ei-katolilaisen kanssa ilman kirkkoherran antamaa suostumusta)
* Muotovirhe vihkimisseremoniassa (esim. papin tai kahden todistajan puuttuminen)
* Psyykkisestä seikasta johtuva este avioliiton velvollisuuksien omaksumiselle (esim. psykopatia tai narsistinen persoonallisuushäiriö) (kanoni 1095§3)

Avioliiton mitättömäksi julistaminen perustuu olosuhteisiin avioliiton solmimisen hetkellä. Sitä myöhemmät tapahtumat (esimerkiksi yhteiselon vaikeudet, uskottomuus tai haluttomuus saada lapsia) eivät sinänsä muodosta perustetta avioliiton mitätöimiselle. Myöhemmillä tapahtumilla voi kuitenkin olla merkitystä todistusaineistona.

Jos epäpätevästi solmitun liiton osapuolet kuitenkin tahtovat elää avioliitossa, ratkaisuna on vahvistaa liitto pätevällä vihkimyksellä.

Avioliiton mitätöimistä koskeva kysymys tutkitaan puolisojen pyynnöstä paikallisen hiippakunnan tribunaalissa. Tribunaalin päätökseen voi tietyin ehdoin hakea muutosta Vatikaanin Rota Romana -oikeusistuimelta, joka on kanonisen oikeuden korkein valitustuomioistuin.

Katolisen kirkon tribunaalien päätöksiä ei pidetä erehtymättömiä katolisen opin mukaan. Päätösten aiheuttamat oikeusvaikutukset ovat kuitenkin kanonisen oikeuden kannalta sitovia.

## Aiheesta muualla

* Colin B. Donovan, STL: Annulment/Decree of Nullity 
* John T. Catoir, J.C.D.: Understanding Annulments
* Nulidade matrimonial: falhas no consentimento (aleteia.org)
* Stwierdzenie nieważności małżeństwa kościelnego
Impuzamugambi

**Impuzamugambi** oli toinen vuoden 1994 Ruandan kansanmurhaan osallistuneista puolisotilaallisista äärihutujen joukoista. Tämän  militian nimi kirjoitetaan joskus **Impuza Mugambi**, 'mp' äännetään 'mh' eli silloin sana lausutaan *Imhuzamugambi*. *Impuzamugambi* on kinyarwandan kielellä "Ne jotka pyrkivät samaan päämäärään" tai "Ne jotka pyrkivät yhteen päämäärään".
Toinen tutseja ja maltillisia hutuja tappaneista oli suurempi Interahamwe. Molemmat joukot olivat alkujaan Ruandan armeijan ja presidentti Juvénal Habyarimanan henkivartiokaartin kouluttamia. 

Impuzamugambi perustettiin vuonna 1992, ja sitä johti pieni hutupuolue CDR, kun taas Interhamwea johti pääpuolue MRND. CDR oli MNRD:tä jyrkempi tutsivastaisuudessaan ja hutujen puolustamisessa. Impuzamugambi oli huonommin järjestetty kuin Interhamwe, mutta murhasi enemmän tutseja kuin tämä.
Intarhamwe ja Impuzamugambi toimivat kansanmurhassa yhteistyössä ja laajalti yhdistivät johtamisrakenteensa ja toimintansa. Silti pieniä eroja säilyi vaatetuksessa. Impuzamugambia johtivat CDR-puolueen johtajat Hassan Ngeze ja Jean Bosco Barayagwiza. Molemmat on tuomittu vankeuteen vuonna 2003 Ruandan sotarikoksia käsittelevässä kansainvälisessä tuomioistuimessa.
Hans-Heinrich Sievert

**Hans-Heinrich Sievert** (1. joulukuuta 1909 Liensfeld &ndash; 5. huhtikuuta 1963 Eutin) oli saksalainen yleisurheilija, joka kilpaili kymmenottelussa, kuulantyönnössä ja kiekonheitossa. Hän voitti kultaa vuoden 1934 Torinon EM-kisojen kymmenottelussa. Sievert osallistui olympialaisiin kahdesti, vuosina 1932 ja 1936. Hänen parhaaksi olympiasijoituksekseen jäi viides tila kymmenottelusta vuodelta 1932. Sievert ei osallistunut kymmenotteluun Berliinin kisoissa 1936 lainkaan, sillä hän loukkaantui kesken kisojen. Loukkaantumisen jälkeen häntä suositeltiin lopettamaan urheilu-uransa siihen.

Sievert menetti vasemman jalkansa toisessa maailmansodassa, kun hän astui miinaan. Hän oli naimisissa yleisurheilija Ruth Hagemannin kanssa ja sai kaksi lasta, joista molemmista tuli yleisurheilijoita.

## Ennätykset

* Kymmenottelu: 7147 (1934) 
* Kuulantyöntö: 15,89 m (1933) 
* Kiekonheitto: 49,32 m (1933) 

## Lähteet
Pyhäinjäännöslipas

**Pyhäinjäännöslipas** (myös *relikvaario*) on lipas tai muu säilytysastia, jossa säilytetään pyhimyksen jäännöksiä tai muita reliikkejä. Relikvaarioita käytetään kaikissa uskonnoissa joissa on pyhäinjäännöksiä, kuten hindulaisuudessa, buddhalaisuudessa ja kristinuskossa. Relikvaarioita säilytetään kirkoissa tai temppeleissä, joihin uskovaiset voivat pyhiinvaeltaa relikvaarioiden luokse päästäkseen osalliseksi pyhäinjäännösten uskotusta voimasta.

## Relikvaariot Suomessa

Suomen tunnetuin relikvaario on niin kutsuttu piispa Hemmingin (k. 1366) relikvaario Turun tuomiokirkossa. Puista, keskiajan lopulla valmistettua relikvaariota säilytetään tuomiokirkon Pyhän Yrjänän kappelissa. Arkussa on säilynyt huomattava keskiaikainen pyhäinjäännöskokoelma, lähes 90 reliikkiä. Reliikkeihin kuuluu useiden henkilöiden luita. Samoin siellä on kankainen pyhäinjäännöslipas, jossa säilytetään 1150-luvulla kuolleen ruotsalaisen pyhimyskuningas Eerik Pyhän leukaluuta ja pään luita.

Relikvaarioita on Suomessa yhä katolisissa ja ortodoksisissa kirkoissa ja luostareissa, erityisesti Valamon ja Lintulan luostareissa.

## Lähteet
* 
*

### Viitteet

## Aiheesta muualla
Godfrey Brown

**Arthur Godfrey Kilner Brown** (21. helmikuuta 1915 Bankura, Intia &ndash; 4. helmikuuta 1995 Coneyhurst) oli brittiläinen yleisurheilija ja olympiavoittaja, joka kilpaili pika- ja keskimatkojen juoksuissa. Brown voitti olympialaisissa kaksi mitalia, kultaa Berliinin olympialaisissa 1936 4 × 400 metrin viestistä ja 400 metrin henkilökohtaiselta matkalta. Hän voitti EM-kisoissa kaikki kolme mitaliaan Pariisin kisoista 1938: kultaa 400 metriltä, hopeaa pitkästä viestistä ja pronssia pikaviestistä. Pikajuoksun lisäksi Brown menestyi myös 880 jaardin juoksussa (vastaa nykyistä 800 metrin juoksua), jossa hän osallistui useisiin maaotteluihin ja voitti muun muassa Britannian amatöörimestaruuden. Toinen maailmansota katkaisi hänen uransa, mutta hän yritti palata huipulle sodan jälkeen siinä kuitenkaan onnistumatta. 

Brown toimi urheilu-uransa jälkeen opettajana ja Worcesterin koulun rehtorina. Myös hänen sisaruksensa Audrey ja Ralph olivat menestyneitä yleisurheilijoita. 

## Ennätykset

* 100 jaardia: 9,9 s (1936) 
* 220 jaardia: 22,2 s (1936)
* 400 metriä: 46,7 s (1936)
* 880 jaardia: 1.52,2 (1937)

## Lähteet

* Brownin profiili sports-reference.com -sivustolla
Willy Schröder

**Wilhelm ”Willy” Schröder** (7. maaliskuuta 1912 Magdeburg &ndash; 28. syyskuuta 1990 Gersfeld) oli saksalainen yleisurheilija, joka kilpaili kiekonheitossa. Hän edusti seuratasolla Viktoria Magdeburgia. Schröder voitti kultaa Pariisin EM-kisoissa 1938 tuloksella 49,70 metriä. Hän osallistui olympialaisiin kerran, Berliinissä 1936. Tuolloin Schröder sijoittui viidenneksi. Hän heitti vuonna 1935 tuloksen 53,10, joka säilyi maailmanennätyksenä aina vuoteen 1941 saakka ja jäi hänen henkilökohtaiseksi ennätyksekseen.

## Lähteet
Olle Bexell

**Karl Olof Alfred "Olle" Bexell** (14. kesäkuuta 1909 Luulaja – 6. tammikuuta 2003 Uppsala) oli ruotsalainen yleisurheilija, joka kilpaili kymmenottelussa. Hän edusti seuratasolla IFK Luulajaa ja IK Modea. Bexell voitti kultaa Pariisin EM-kisoista 1938 7214 pisteellään. Hän osallistui olympialaisiin kerran, Berliinissä 1936. Tuolloin Bexell sijoittui seitsemänneksi. Hän voitti kotimaansa mestaruuden neljästi vuosina 1935–1938.

## Ennätykset

* Kymmenottelu: 6781 (1937) 

## Lähteet
Haaparanta (täsmennyssivu)

**Haaparanta** voi tarkoittaa jotain seuraavista:

;Paikkoja:
*Haaparannan kunta, kunta Pohjois-Ruotsissa
*Haaparanta, samannimisen kunnan keskustaajama Pohjois-Ruotsissa

;Suomalaisia henkilöitä:
*Helena Haaparanta (s. 1984), laulaja, lauluntekijä, musiikkituottaja, laulunopettaja ja kuoronjohtaja
*Leila Haaparanta (o.s. *Taiminen*, s. 1954), filosofi ja professori
*Mikko Haaparanta (s. 1996), jääkiekkoilija
*Pertti Haaparanta (s. 1954), taloustieteilijä, Leila Haaparannan puoliso
*Reijo Haaparanta (s. 1958), painija
*Tomi Haaparanta (s. 1967), graafinen suunnittelija ja kirjasinsuunnittelija.
Håkan Hjerpe -palkinto

**Håkan Hjerpe -palkinto** on Suomen Jääkiekkoliiton vuosittain jakama palkinto, joka annetaan sille Mestiksen pelaajalle, joka on näkyvimpänä johtohahmona johtanut joukkuettaan Mestiksen pudotuspeliotteluissa ja ollut joukkueen sydän, eli käytännössä pudotuspelien parhaalle pelaajalle. Palkinto on myönnetty kaudesta 2002–2003 alkaen ja ensimmäinen palkinnon saaja oli Jukureiden Tommi Nikkilä. Syksyllä 2010 palkinto nimettiin Håkan Hjerpen mukaan.

Pudotuspelien parhaimpana pelaajana on aina palkittu Mestiksen voittaneen joukkueen pelaaja. 

## Palkinnon saajat

## Lähteet
Tired of Waiting for You

**Tired of Waiting for You** on brittiläisen The Kinks -yhtyeen esittämä ja sen laulaja-kitaristin Ray Daviesin kirjoittama kappale vuodelta 1965. Siitä muodostui yhtyeen toinen Britannian listaykköseksi noussut single ja se menestyi hyvin myös Yhdysvalloissa, jossa se oli parhaimmillaan Billboard-listan sijalla kuusi. Singleä myytiin maailmanlaajuisesti yli miljoona kappaletta.

Kappale on myös yhtyeen toisella studioalbumilla *[[Kinda Kinks]]*, joka julkaistiin pari kuukautta singlen ilmestymisen jälkeen, maaliskuussa 1965. Alkuperäisen singlen b-puoli, ”Come on Now”, löytyy niin ikään *Kinda Kinks* -albumilta.

## Rakenne
Päinvastoin kuin yhtyeen kaksi aiempaa singleä, ”You Really Got Me” ja ”All Day and All of the Night”, ”Tired of Waiting for You” on tyyliltään rauhallinen ja melodinen kappale. Kappaleen tekijä Ray Davies on myöhemmin kertonut, että yhtyeen oli muutettava tyyliään säilyttääkseen suosionsa. Omien sanojensa mukaan hän sävelsi kappaleen junassa matkalla studiolle ja sanoitti sen kahvilassa äänitysten tauon aikana.

## Muita versioita
Cover-version kappaleesta on tehnyt muun muassa yhdysvaltalainen jazz-rock-yhtye The Flock. Suomenkielisen ”Mikset sä tuu” -nimisen käännösversion on levyttänyt vuonna 1997 Stara.

## Kappaleet singlellä
**A-puoli**
#
**B-puoli**
#

## Lähteet
*

### Viitteet
Viidakon valkoinen pongo

__NOTOC__
**Viidakon valkoinen pongo** on mikkeliläisen rap-artisti Ilkka Kalevi Tillasen esikoisalbumi, jonka julkaisi 20. maaliskuuta 2009 Painful Music.

## Kappalelista
# Kuka siä nyt olitkaan
# Eedenistä itään ei oo mitään paitsi Venäjä
# Suviyön lemmentyö (mukana MC Lilli)
# Clintin kanssa radalla
# Nartunläpsintähanska (mukana isoi-€)
# Miksei kaikki vaa voi olla niinku aina ennenki?
# Tosi rakkaus odottaa
# Viidakon valkoinen pongo
# Miä tykkään räpistä
# Kaikki on outoa, on mentävä piiloon

## Arvostelut
* Redrum-187: 2+/5

## Lähteet

## Aiheesta muualla
* Albumin tiedot Discogs.com -sivustolla
Thono Slowknow

**Thono Slowknow** (oikealta nimeltään **Tony Sheng**, s. 1982 Vantaa) on helsinkiläinen rap-artisti. Hän on tunnettu Vähäiset Äänet -yhtyeestä Ruudolfin ja Karri Koiran kanssa. Thono on julkaissut myös neljä soololevyä. Ensimmäinen, *[[Solo Debyytti]]* julkaistiin vuonna 2002. Toinen levy *[[Kaks levyä hyllyssä]]* ilmestyi vuonna 2003 ja kolmas, *[[Pihalla Taas]]* vuonna 2009. Neljäs ja viimeisin levy *[[Tono Slono Vs. Tantr Slangrr]]* julkaistiin vuonna 2016. Slowknow'n perheellä on kiinalainen ravintola Aleksis Kiven kadulla.

## Diskografia
* *Solo debyytti* (2002) CD EP (nimellä **Tono Slono**; EP, omakustanne)
* *Kaks levyä hyllyssä* (2003) CD (nimellä **Tonto Slonko**; Helleaalto)
* *Tiukka tapaus / Aika pakenee* (2003) 10" (nimellä **Tono Slono**; single, Helleaalto)
* Dena Hena & Tono Slono: *Helsingist Matinkylään 4 raitaa ja takas* (2004) 10" (EP, Helleaalto)
* Dena Hena & Tono Slono: nimetön (2004) kasetti (omakustanne)
* *Molotonon Cocktail* (2006) kasetti (nimellä **Tono Slono**; kokoelma, omakustanne)
* *[[Pihalla taas]]* (2009) CD (Slowknow Production)
* *Tono Slono Vs. Tantr Slangrr* (2016) CD/LP/kasetti (nimellä **Tono Slono**, Slowknow Production)

### Rivot Rakit
* *Helleaalto* (2003) CD

### Vihreys
* *Vihreys* (2000) kasetti
* *Vihreys Vol 2* (2003) 10" (Fjuu Records)

### Vähäiset Äänet
* *Vähäiset Äänet* (2000) kasetti 
* *...Iso patukka!* (2001) kasetti
* *Paskaacz Däzzä / Menee Pop / Uli Uli* (2003) 12"
* *Stupid Hop!* (2003) CD-R

### Project Loota Kii
* *Fosforin kivennäiset EP* (2006) CD-R
* *Fosforin kivennäiset LP* (2009) 12"

### SMC Lähiörotat
* *[[Raffii Suomi-flättii]]* (2011) CD/LP/kasetti (Full House Records)
* Split EP (Notkea Rotta & SMC Lähiörotat) (2014) LP
* Ja Niin Se Menee (2015) CD/LP/kasetti (Sony Music Entertainment Finland Oy & Fullsteam Records)

### Musiikkivideot
* "Paskaaks tässä" (Vähäiset Äänet, 2003)
* "Kuppikunnat" (2009)
* "Northside Nagetti" (SMC Lähiörotat, 2009)
* "Lähiörotat skujaa" (SMC Lähiörotat mukana Notkea Rotta, 2010)
* "Yks risti kaks" (SMC Lähiörotat, 2011)
* "Raffii Suomi-flättii" (SMC Lähiörotat, 2011)
* "Vastavirta" (SMC Lähiörotat mukana Naispyy & Jinks, 2012)
* "Se on se" (Tantr Slangrr mukana Ice Dawg, 2013)
* "Rottaradio" (Notkea Rotta & SMC Lähiörotat, 2013)
* "Bitumin katku" (SMC Lähiörotat, 2014)
* "Ja Niin Se Menee" (SMC Lähiörotat, 2015)
* "Mitä meil oli" (Tantr Slangrr, 2015)
* "Hiljaa Liukuu" (Avionin Prinssi mukana Tantr Slangrr, 2015)
* "Just niiku kelasin" (2017)

### Vierailijana

## Lähteet

## Aiheesta muualla
* 
* Thono Slowknown haastattelu Redrum-187 -sivustolla
Pihalla taas

__NOTOC__
**Pihalla taas** on rap-artisti Thono Slowknow'n 16. maaliskuuta 2009 julkaistu albumi. Sen julkaisi Slowknow Production. Albumin on tuottanut Puisto-osasto, ja kappaleiden taustoja on ollut tekemässä Miikka Lampinen ja Jonne Kokkonen.

## Kappaleet
#
#
#
#
#
#
#
#
#
#
#
#
#

## Arvostelut
* Redrum-187: 4–/5
* Soundi: 

## Lähteet

## Aiheesta muualla
* Albumin tiedot Discogs -sivustolla
Ben Hanley

**Ben Hanley** (s. 22. tammikuuta 1985 Iso-Britannia) on brittiläinen moottoriurheilija. Hän on kilpaillut Formula Renault sarjoissa vuosina 2005-2007 ja GP2 sarjoissa vuonna 2008. Nykyään hän kilpailee Euroseries 3000 luokassa. Hanley kuuluu myös Renault tallin nuorten kuljettajien ohjelmaan. GP2 urallaan Hanley saavutti vain yhden pisteen, joka tuli Turkin sprinttikilpailusta. Hanley kilpaili myös Aasian GP2 sarjassa saavuttaen yhden kolmossijan. Vuonna 2009 Hanley siirtyi Euroseries 3000 luokkaan voittaen heti debyyttikilpailunsa. Samana vuonna hän tuli kolmanneksi Karting World Championship luokassa.

## GP2 -tulokset

## Lähteet
RBL Posse

**RBL Posse** eli *Ruthless by Law Posse* oli yhdysvaltalainen gangsta rap -yhtye, joka perustettiin San Franciscon Hunters Pointissa vuonna 1991.

## Historia
Yhtyeen perustivat Black C (Christopher Matthews) ja Mr. Cee (Kyle Church). Heidän ensimmäinen omakustannealbuminsa "Don't Give Me No Bammer" julkaistiin In-a-Minute Recordsin kautta ja se pääsi Billboard-lehden Hot Rap Singles -listan sijalle 16. Yhtyeen kaksi seuraavaa albumia "A Lesson to Be Learned" ja "Ruthless by Law" nousivat korkeille sijoille Billboardin Top R&B/Hip-Hop Albums -listalla sekä jälkimmäinen Billboardin Top 200 -listalle sijalle 199.

Atlantic Recordsin alaisuudessa toiminut Big Beat -levy-yhtiö solmi yhtyeen kanssa levytyssopimuksen, mutta ennen albumin valmistumista Mr. Cee murhattiin ampumalla yhdeksän kertaa kotinsa lähellä uudenvuodenpäivänä 1996 ja siitä alkoi useita ihmisuhreja vaatinut kostoiskujen sarja alueella.

1997 julkaistulla "An Eye for an Eye" albumilla Mr. Ceen poissaoloa paikattiin nimekkäillä artisteilla kuten esimerkiksi 2Pacille, Spice-1:lle ja E-40:lle taustoja tuottanut Rick Rock ja räppäri MC Eiht. Albumi saavutti 14. sijan Billboardin Top R&B/Hip-Hop Albums -listalla.

2000 julkaistun "Bootlegs & Bay Shit: The Resume" albumin jälkeen Hitman sai luodin jalkaansa ampumavälikohtauksessa.

Vuoden 2001 "Hostile Takeover" jäi yhtyeen viimeiseksi julkaisuksi Hitmanin kuoltua tultuaan ammutuksi autoonsa ajaessaan San Fransiscon Hunters Pointissa vuonna 2003.

Black C on jatkanut levyttämistä omalla nimellään.

## Julkaisut
* A Lesson to Be Learned (1992)
* Ruthless by Law (1994)
* An Eye for an Eye (1997)
* Bootlegs & Bay Shit: The Resume (2000)
* Hostile Takeover (2001)

### Muut julkaisut
* Hitman - Solo Creep (1995)
* RBL Posse Presents N.O.H. Mafia - Niggaz on High (1996)
* Hitman - H2O Volume One (1999)
* Black C & 11/5|TayDaTay - Prime Factorz (2000)
* RBL Posse Presents Prime Minister - No Compromise (2002)
* RBL Posse Presents Military Minded - Ghetto Vietnam (2002)
* RBL Posse Presents The Rightway Malitia - Malitia Muzik (2003)
* RBL Posse Presents Young Thugg - Thugg Livin (2003)
* Black C - Last Man Standing (2003)
* Black C - The City of Gods (2007)
* Black C - 70's Baby (2010)
* Black C - Still Ruthless (2012)

## Lähteet

## Aiheesta muualla
* RBL Possen kotisivut 
* RBL Posse Allmusic-sivustolla
Scorching Beauty

**Scorching Beauty** on yhdysvaltalaisen Iron Butterfly -yhtyeen studioalbumi vuodelta 1975. Levyn on julkaissut MCA Records sarjatunnuksella 6.22163 (AO) (MZPS 7779). Musiikkikasetin luettelonumero on ollut 4.22163.

Albumi on äänitetty Los Angelesissa Paramount-studioilla. Tuottaja on Denny Randell. Tuotantoapulainen on Erik Braunn ja vastaava tuottaja Len Sachs Coyote Productions  –yhtiöstä. Äänittäjä on Kerry McNabb.

Albumin ulkoasun suunnittelusta on huolehtinut Pacific Eye & Ear. Kuvituksen on tehnyt Drew Struzan ja takakannen valokuvan yhtyeestä on ottanut Bret Lopez.

Kiitoksissa on mainittu Bushwak and Company sekä The Goose Creek Gang.

Euroopan markkinoille levyä on valmistanut Hampurissa toimiva TELDEC "Telefunken-Decca" Schallplatten GmbH.

## Kappaleet

A-puoli

# 1975 Overture (The Group) – 4:16
# Hard Miseree (Erik Braunn) – 3:40
# High on a Mountain Top (Phil Kramer) – 3:57
# Am I Down (Erik Braunn) – 5:18

B-puoli

# People of the World (Erik Braunn) – 3:20
# Searchin' Circles (Erik Braunn) – 4:34
# Pearly Gates (Ron Bushy & Jon Anderson) – 3:23
# Lonely Hearts (Erik Braunn) – 3:11
# Before You Go (Howard Reitzes & Erik Braunn) – 5:31

Kappaleet A4, B1 ja B2 on sovittanut Erik Braunn.  Kappaleiden julkaisija on Jeryl Lynn Music (BMI).

## Muusikot

* Erik Braunn – laulu, kitara
* Ron Bushy – rummut, taustalaulu
* Phil Kramer – bassokitara, taustalaulu, laulu (A3, B3)
* Howard Reitzes – kosketinsoittimet, taustalaulu, laulu (B5)

## Lähteet

* Iron Butterly LP *Scorching Beauty* (MCA Records 1975)
HMS Aberford

**HMS Aberford** (viirinumero P3102) Britannian kuninkaallisen laivaston Ford-luokan meritorjunta-alus. Alus nimettiin West Yorkshiressä olevan Aberfordin kylän mukaan.

## Valmistus

Alus tilattiin Yarrow Shipbuildersilta. Se laskettiin vesille 23. syyskuuta 1952.

## Palvelus
Alus lainattiin 27. lokakuuta 1964 Kenian itsenäistyttyä Kenian laivastolle. Se nimettiin 16. joulukuuta *KNS Nyatiksi* (). Alus oli vasta perustetun laivaston ensimmäinen ja siirtyi Kenian omistukseen 1967.

Alus oli 1960-luvun lopulla ankkuroituna Mbaraki Creekissä Mombasassa, jossa se lopulta ajettiin 1971 rantaan romutettavaksi.

## Lähteet
*
*

### Viitteet
Pump Iron!

**Pump Iron!** on Ten Years After -yhtyeessä tunnetuksi tulleen kitaristi, laulaja ja lauluntekijä Alvin Leen sooloalbumi vuodelta 1975. Levyn on julkaissut Chrysalis Records sarjatunnuksella CHR 1094. Lee on itse toiminut tuottajana ja äänittäjänä. Muita äänittäjiä ovat olleet Harold Burgon, Chris Kinsey, Andy Jaworski ja Casey Jones. Albumi on äänitetty ja miksattu Leen Space-studioilla.

Valokuvaaja on Richard Davis ja albumin ulkoasun suunnittelijat ovat John Berg ja Gerard Huerta. Kansikuvamallin kehomaalauksesta ovat vastanneet Roger Huyssen ja Huerta.

## Kappaleet

A-puoli

# One More Chance – 3:52
# Try To Be Righteous – 4:04
# You Told Me – 3:40
# Have Mercy – 2:50
# Julian Rice – 4:59

B-puoli

# Time and Space – 2:44
# Burnt Fungus – 3:13
# The Darkest Night – 2:26
# It's All Right Now – 2:37
# Truckin' Down the Other Way – 2:31
# Let the Sea Burn Down – 6:46

Kappaleet on tehnyt Alvin Lee lukuun ottamatta kappaletta "Burnt Fungus", jonka on tehnyt Kit Armstrong.  Laulujen julkaisija on Space Songs (Alvin Lee) Ltd.

## Muusikot

* Alvin Lee – kitara, laulu
* Tim Hinkley – kosketinsoittimet
* Bryson Graham – rummut
* Ian Wallace – rummut
* Boz - basso
* Mel Collins – sopraanosaksofoni
* Jack Lancaster – torvisektio
* Harold Burgon – ARP
* Ronnie Leahy – urut
* Steve Thompson – basso
* Brother James – congat
* Ron Berg – rummut
* Andy Pyle – basso
* Colin Gibson – basso

Boz esiintyy Island Recordsin ja Colin Gibson Capitol Recordsin suosiollisella luvalla.

## Lähteet

* Alvin Lee LP *Pump Iron!* (Chrysalis Records 1975)
Eberhard Gwinner

**Eberhard ”Ebo” Gwinner** (26. joulukuuta 1938 Stuttgart – 7. syyskuuta 2004) oli saksalainen lintutieteilijä ja etologi.

Gwinner kävi koulunsa Ludwigsburgissa ja Tübingenissä. Jo nuorena hän kiinnostui linnuista ja julkaisi ensimmäisen lintutieteellisen artikkelinsa 17-vuotiaana. Hän väitteli filosofian tohtoriksi Tübingenin yliopistosta 1964 korpin sosiaalisista suhteista (*Untersuchungen über das Ausdrucks- und Sozialverhalten des Kolkraben (Corvus corax corax L.)*. Zeitschrift für Tierpsychologie 21, 1964, s. 657–748). Väitöstyön ohjaajina toimivat Konrad Lorenz ja Gustav Kramer. Samana vuonna Gwinner aloitti työskentelyn Max Planck -instituutissa Andechsissa. Sittemmin hän teki tutkimuksia eri puolilla maailmaa, niin Pohjois-Amerikassa, Afrikassa, Aasiassa kuin arktisilla alueillakin, sekä instituutin muilla kenttäasemilla Saksassa, Radolfzellin lintuasemalla ja Seewiesenissä. Vuonna 1991 hänet nimitettiin instituuttiin perustamansa lintutieteellisen tutkimuslaitoksen (Max-Planck-Institut für Ornithologie) johtajaksi.

1960-luvulla Gwinner tutki muuttolintujen muuttolevottomuutta (*Zugunruhe*). Hän teki kokeita kahdella sukulaislajilla, lyhyen matkan muuttajalla tiltaltilla ja pitkän matkan muuttolinnulla pajulinnulla. Pajulinnun muuttolevottomuus kesti huomattavasti kauemmin kuin tiltaltin. Joidenkin kriittisten kommenttien takia Gwinner teki uuden kokeen, jossa hän siirsi koelinnut lentokoneella Afrikkaan niiden talvehtimisalueille. Muuttolevottomuus ei lakannut, mikä osoitti linnuilla olevan sisäisen kellon tai vaiston, joka ilmoittaa linnulle, milloin se on saapunut talvehtimispaikkaansa. Myöhemmin Gwinner osoitti muuton alun ja keston riippuvan linnun sisäisen kellon asennosta. Sisäinen kello säätelee myös esimerkiksi muuttolinnun ravinnon tankkaamisen eli rasvavarastojen täydentämisen aloittamisen muuttojankohdan lähestyessä. Saksan Lintutieteellinen Yhdistys myönsi Gwinnerille ensimmäisen Erwin Stresemann -palkinnon vuonna 1974.

Uransa aikana Gwinner julkaisi lähes 250 tieteellistä artikkelia, jotka lähes kaikki käsittelivät lintuja. Hänen puolisonsa Helga Gwinner on lintutieteilijä, ja heille syntyi kolme lasta.

## Teoksia
* *Circannual Rhythms*. 1986: Berliini, Springer-Verlag  (Berliini)  (New York)
* *Biological Clocks and Environmental Time*, yhdessä Serge Daanin kanssa. 1989: Guilford Press, New York
* *Bird Migration, Physiology and Ecophysiology* (toim.). 1990: Berliini, Springer-Verlag  (New York),  (Berlin)
* *Avian Migration*, yhdessä Peter Bertholdin ja Edith Sonnenscheinin kanssa. 2003: Berliini, Springer Verlag, .

## Lähteet
*Muistokirjoitus (The Auk, 2005) 
*Muistokirjoitus (Journal of Biological Rhythms, 2004) 

### Viitteet
Rusorintamaluri

**Rusorintamaluri** (*Aphelocephala pectoralis*) on Australian eteläosassa endeemisenä esiintyvä tiaismalureihin kuuluva varpuslintu.

## Koko ja ulkonäkö
Kooltaan rusorintamaluri on noin 10&nbsp;cm. Selästään laji on väritykseltään kastanjanruskea. Siipien sulat ja pyrstö ovat harmaat. Myös linnun päälaki on harmaa. Rusorintamalurin naama, kurkku ja vatsa ovat väritykseltään valkoiset. Rinnan poikki kulkee leveä kastanjanruskea raita. Kyljissä on punaruskeat laikut. Nokka on musta ja lyhyehkö. Rusorintamalurin voi sekoittaa ulkonäöltään mustavyömaluriin (*Aphelocephala nigricincta*), jolla on rinnassa kapeampi musta juova.

## Levinneisyys ja elinympäristö
Rusorintamaluria tavataan Australiassa Etelä-Australian osavaltiossa. Lajin elinympäristöä ovat kuivat, kivikkoiset ja mäkiset alueet. Yleisin rusorintamaluri on rotkoissa, joissa on tiheää pensaikkoa. Kasvillisuus on tyypillisesti hyvin matalaa pensaikkoa ja ruohikkoa. Yksittäiset akasiapuut tarjoavat linnuille varjoa ja suojaa.

Rusorintamalurit elävät pieninä ryhminä usein yhdessä muiden valkonaamamalurien suvun lajien tai hietaviiriäistimalien (*Cinclosoma cinnamomeum*) kanssa. Lintu syö hyönteisiä ja siemeniä, joita se etsii maasta ja toisinaan myös pensaista.

## Kanta ja uhat
Rusorintamalurikannan kooksi arvioidaan noin 6&nbsp;000 yksilöä. Suurimmat uhat lajille on pensaikkoisen ja ruohikkoisen elinympäristön tuhoutuminen karjan laiduntamisen ja kaniinien vuoksi. Rusorintamalurille ovat tärkeitä erityisesti *Maireana astrotricha* -lajin muodostamat pensaikot. Myös opaalikaivosten toiminta on hävittänyt elinympäristöjä ja uhkina ovat myös maastopalot.

## Lähteet
Täältä jostakin...

**Täältä jostakin...** on Pertsa ja Väärä Osoite -yhtyeen albumi vuodelta 1979. Levyn on julkaissut Itu-levy sarjatunnuksella ITULP-001. Yhtyeen logossa on mottona "Rock tunteen puolesta".

## Kappaleet
Kaikki kappaleet sovittanut Väärä Osoite.

### A-puoli
# 
# 
# 
# 
# 
# 
# 
# 

### B-puoli
# 
# 
# 
# 
# 
# 
# 
# 

Kappale "Kiskojen laulu" on tehty osittain eri kokoonpanolla.

Kappaleet on julkaissut Itula, Suomi 1979.

## Kokoonpanoo
* Pertsa Koskela – laulu
* Jerker Brommels – kitara, huuliharppu
* Timo Hinkkanen – rummut
* Ismo Pesonen – kitara
* Jukka Pesonen – basso, laulu
* Pau Rosenberg – puhaltimet

## Lähteet
* Pertsa ja Väärä Osoite LP *Täältä jostakin*... (Itu-levy 1979)
Spinoserebellaarinen ataksia

**Spinoserebellaariset ataksiat** eli SCA-sairaudet ovat useimmiten aikuisiällä alkavia eteneviä hermoston rappeutumiseen johtavia sairauksia. SCA-sairaudet periytyvät aina autosomisesti vallitsevasti eli dominantisti.

## Hoito
SCA-sairauksiin ei ole vielä löydetty parannuskeinoa. Joitain oireita voidaan lieventää, mutta SCA-sairauden etenemistä ei voida pysäyttää.

## SCA1
SCA1 (Spinoserebellaarinen ataksia tyyppi 1) on Suomessa kolmanneksi tavallisin aikuisiän AD-periytyvä etenevä ataksiasairaus. SCA1 alkaa tavallisimmin keski-ikäisenä (30–40 vuoden iässä), mutta sairaus voi alkaa jo huomattavasti varhemmin. 

## IOSCA
IOSCA eli infantile-onset spinocerebellar ataxia aiheuttaa ataksiaa ja epilepsiaa. Näkö ja kuulo heikkenevät. Iosca-tauti kuuluu harvinaisiin vammaryhmiin.

## Lähteet
Time Honoured Ghosts

**Time Honoured Ghosts** on englantilaisen Barclay James Harvest -yhtyeen studioalbumi vuodelta 1975. Albumi on tehty San Franciscossa tuottaja Elliot Mazerin johdolla His Masters Wheels -studiossa ja sen on julkaissut levy-yhtiö Polydor sarjanumerolla 2383 361. Ääniteknikkona on ollut Mazerin lisäksi Jeremy Zatkin. Masteroinnin ovat tehneet George Horn Englannissa ja Phil Brown U.S.A:ssa.

Taidesuunnittelija on Paul Welch ja kuvituksen toteuttaja Bill Dare. Tämä esittää tunnustuksensa Maxfield Parrishin neroudelle. Levypussissa on yhtyeen valokuva ja sen on ottanut Alex Agor. Levyetiketin logon on suunnitellut Geoff Halpin Bloomsbury Groupista.

Tervehdyksissä on mainittu mm. Willie & the Magnotrons.

## Kappaleet

A-puoli

# In My Life (Lees)
# Sweet Jesus (Holroyd)
# Titles (Trad. sov. Lees)
# Jonathan (Holroyd)
# Beyond the Grave (Wolstenholme)

B-puoli

# Song For You (Holroyd)
# Hymn For the Children (Lees)
# Moongirl (Holroyd)
# One Night (Lees)

Kappaleiden tekijät ovat esittävästä yhtyeestä ja kappaleet on julkaissut RAK Publishing Ltd.  Laulujen sanat on painettu levypussiin.

## Muusikot

* John Lees – sähkökitara, akustinen kitara, laulu
* Les Holroyd – basso, akustinen kitara, laulu
* Wooly Wolstenholme – kosketinsoittimet, laulu
* Mel Pritchard – lyömäsoittimet

## Lähteet

* Barclay James Harvest LP *Time Honoured Ghosts* (Polydor 1975)
*
Dancing on the Edge

**Dancing on the Edge** on yhdysvaltalaisen laulaja-lauluntekijän Roy Buchananin studioalbumi vuodelta 1986. Levyn on julkaissut Yhdysvalloissa Alligator Records ja Euroopassa lisenssillä Lontoossa toimiva Sonet Records sarjatunnuksella SNTF 961. Levy on valmistettu Hollannissa.

Albumin ovat tuottaneet Buchanan, Bruce Iglauer ja Dick Shurman saaden apua levyllä esiintyvältä Donald Kinseyltä ja Justin Niebankilta. Niebank on toiminut myös äänittäjänä ja miksaajana. Levy on äänitetty ja miksattu Chicagossa Streeterville-studioilla. Masteroinnin on tehnyt Tom Coyne New Yorkissa studiossa nimeltä Frankford/Wayne.

Levykannen suunnittelija on Kate Friedman ja valokuvat on ottanut Marc PoKempner.

Kiitoksissa on mainittu Teddy Slatus, Mindy Glassberg, Judy Buchanan, Mindy Giles, Hilton Weinberg, Pam Hall, Bill Wokersin, Jay Whitehouse, Bill Haas ja Sharron Scott.

## Kappaleet
A-puoli

# Peter Gunn (Mancini) - 3:13 State Music Ltd.
# The Chokin' Kind (Howard) – 3:11 EMI Music Ltd.
# Jungle Gym (Buchanan) - 3:05 Copyright Control
# Drowning on Dry Land (Gregory / Jones) - 6:18 Rondor Music (London)
# Petal to the Metal (Buchanan) - 2:26 Copyright Control

B-puoli

# You Can't Judge a Book by the Cover (Dixon) - 3:20 Jewel Music Ltd.
# Cream of the Crop (Buchanan) - 2:35 Copyright Control
# Beer Drinking Woman (Chatman) - 4:45 MCA Music Ltd.
# Whiplash (Buchanan) - 2:26 Copyright Control
# Baby, Baby, Baby (A. & C. Franklin) - 4:23 CBS Songs Ltd.
# Matthew (Buchanan) - 2:02 Copyright Control

## Muusikot
* Roy Buchanan – kitara, laulu
* Delbert McClinton – laulu (A2, B1, B5)
* Donald Kinsey – rytmikitara
* Stan Szelest – kosketinsoittimet
* Larry Exum – basso
* Morris Jennings – rummut

Donald Kinsey esiintyy Sinai Productionsin suosiollisella luvalla.

Roy Buchanania on manageroinut Teddy Slatus, 332 W. 22nd St., New York, N.Y. (212) 255-3600.

## Lähteet
* Roy Buchanan LP *Dancing on the Edge* (Sonet Records 1986)
Cécile Aubry

**Cécile Aubry**, oik. *Anne-Marie Bénard*, (3. elokuuta 1928 Pariisi, Ranska – 19. heinäkuuta 2010 Dourdan, Ranska) oli ranskalainen näyttelijä, lastenkirjailija ja televisiokäsikirjoittaja.

Aubry opiskeli alkujaan tanssijaksi, mutta siirtyi näyttelijäksi ohjaaja Henri-Georges Clouzotin tarjottua hänelle osaa elokuvassa *[[Manon – viettelijätär]]* (1949). Elokuva palkittiin Venetsian elokuvajuhlilla Kultaisella leijonalla. Seuraavan elokuvan *[[Musta ruusu]]* kuvausten aikana Marokossa Aubry rakastui sikäläiseen prinssiin ja he avioituivat. Heidän poikansa Mehdi El Glaoui on myös näyttelijä.

Vuonna 1956 tapahtuneen avioeron jälkeen Aubry palasi Ranskaan ja ryhtyi lastenkirjailijaksi. Hän sovitti ja ohjasi teoksiaan televisiolle. Näistä töistä tunnetuimpiin kuuluu televisiosarja *[[Belle ja Sebastian]]*, jossa hänen poikansa esitti Sebastiania. Toinen tunnettu sarja on *[[Ponimme Poly]]*.

## Lähteet

## Aiheesta muualla
*
*
Olli Veijola

**Olli Veijola** (24. helmikuuta 1906 Ii – 27. helmikuuta 1957)  oli Suomen suunnistusurheilun uranuurtaja ja pesäpalloilija.

## Ura pesäpalloilijana

Olli Veijola valmistui ylioppilaaksi Lahden yhteiskoulusta vuonna 1925 ja Helsingin yliopistosta filosofian kandidaatiksi vuonna 1931. Pesäpallouransa hän aloitti jo vuonna 1925 Lahden suojeluskunnan joukkueessa, joka voitti ylioppilaaksitulovuotenaan ensimmäisen pesäpallon Suomen mestaruutensa. Vuonna 1929 Lahteen perustettiin pesäpallon erikoisseura Lahden Mailaveikot (LMV), ja samana
vuonna loppuottelussa kaatui Haminan Palloilijat juoksuin 6-3. Lukkarina LMV:tä johtanut Veijola oli tuomassa seuransa riveissä vuosina 1929-1932 neljä Suomen mestaruutta.

Vuodesta 1936 alkaen Olli Veijola edusti Keravan Palloseuraa eli KooPeeta. Joukkue pelasi silloi B-sarjassa, mutta nousi vuodeksi 1937 suursarjaan ja selviytyi peräti loppuotteluun saakka. Kuusankosken Veto kaatui Keravalla 3-2, mutta suurempi vierashäviö merkitsi hopeamitaleja. Veijola pelasi lisäksi Itä–Länsi-otteluissa seitsemän kertaa vuosina 1932–1938.

## Ura suunnistajana

Veijola tutustui suunnistukseen 1930 ja järjesti Keravalla ensimmäiset, silloin tiedustelujuoksun nimellä kulkeneet suunnistuskilpailut. Vuonna 1935 Suomen Urheiluliittoon perustettiin Suunnistamisvaliokunta, jonka puheenjohtajaksi Veijola valittiin. Vuonna 1945 perustettiin Suomen Suunnistamisliitto, jonka ensimmäiseksi puheenjohtajaksi Veijola itseoikeutetusti valittiin. Tässä toimessa hän oli vain vuoden, mutta jatkoi työvaliokunnassa aina vuoteen 1951 saakka.

## Muu urheilun järjestötoiminta ja siviiliura

Veijola kuului 1945 SVUL:n liittohallitukseen, hoiti SAUL:n puheenjohtajan tehtäviä muutaman vuoden, oli PPL:n liittotoimikunnassa kymmenisen vuotta ja Suomi-Ruotsi-maaottelumarssin marssipäällikkönä 1941.

Veijola oli koulutukseltaan filosofian kandidaatti (1931) ja sotilasarvoltaan kapteeni (1940). Hän työskenteli opettajana Keravan yhteiskoulussa ja vuosina 1939–1951 huoltopäällikkönä Suomen Gummitehtaan Savion tehtaalla. Hän oli Keravan suojeluskunnan paikallispäällikkö 1939–1944.

Veijola on kirjoittanut kirjan *Suunnistamisen alkeet* vuonna 1941.

Olli Veijola kuoli yllättäen matkalla ollessaan helmikuussa 1957 51-vuotiaana.

## Saavutukset
### Pesäpallo
* 5 SM-kultaa: 1925, 1929, 1930, 1931, 1932
* 3 SM-hopeaa: 1927, 1933, 1937
* 7 Itä-Länsi-ottelua: 1932-1938

### Suunnistus
* Suomen mestaruus viestissä 1940 ja 1943
* henkilökohtaisessa kilpailussa hopeaa 1937 ja pronssia 1936
* M43 sarjassa hopeaa 1951 ja pronssia 1949 ja 1950
* Joukkuehopeaa 1937, 1942, 1944 ja M35 -sarjassa 1946
* Reserviläisten urheiluliiton mestaruus 1937, 1938 ja 1940

### Ansiomerkit
* Vapaudenristin 4. luokka tammenlehvin ja 3. luokka 
* Suomen Urheilun hopeinen ansioristi 1954
* SSL:n hopeinen ansioristi nro 1
* Pesäpalloliiton kultainen ansiomerkki
* SVUL:n hopeinen ansiomerkki
* SAUL:n ja RUL:n ansiomerkit.

## Lähteet
* Urheilumme Kasvot, osa 2 - Suunnistus, sivu 326

### Viitteet